###### בס"ד

***בתי היקרה והאהובה..***

את זוכרת אותי? האם את חיה אותי? או שאת רק מזכירה את שמי לפעמים (ב"ה, בע"ה, אי"ה) מה השפה ולחוץ?

### אני רוצה להזכיר לך שאני אבא שלך ואני אוהב אותך מאוד, אני נמצא אתך

**כל הזמן בכל מצב ובכל מקום**.

אני יודע מה הכי טוב בשבילך, אני עושה את הכל לטובתך - רק לטובתך, אני בסה"כ מקרב אותך ליעד שלך…

את רואה רק חלק מהתמונה – חלק אחד מהפאזל שממנו את מנסה להבין את כל התמונה בשלמותה, אבל זה לא בידייך,

 **הרפי…**

האמיני! אני עושה את הדבר הטוב ביותר עבורך.

אף פעם אני לא מעמיד אדם בניסיון שהוא לא יכול לעמוד בו.

**סמכי עלי, בטחי בי, הישעני עלי, התפללי אלי, דברי איתי**

**אני מקשיב לתפילות ורואה את הדמעות**

**אני פה – אתך! כל הזמן!**

**מלווה אותך בכל צעד - אני כאן..!**

אני הוא המזווג זיווגים, אני הרופא כל חולים, אני זן ומפרנס את כולם, אני המשכין שכינתי ביניכם, אני המפקיד נשמות בידי הורים, אני המצליח את חינוך הילדים, **אני ורק אני הנותן לך במתנה את החיים.**

זכרי שאני מנהל את העולם, וכל הניסיונות והקשיים ניתנים לך באהבה וברחמים מרובים.  **אני לא מתבלבל אף פעם*.***

##### את לא צריכה לחשוב-

"אם הדברים היו מתנהלים בצורה שונה… אילו הייתי עושה אחרת..

אלמלא הייתי אומרת כך וכך.." כל זה בא מצד היצר הרע.

את לא צריכה לחפש אשמים, ולחשוב "היא אשמה, הוא אשם…"

אלא – **אני השם!**

אני בורא את כל העולמות ומשגיח עליהם כל רגע ורגע.

אני עושה את ה-כ-ל וכולם השליחים שלי. זכרי תמיד שהניסיון הזה וכל ניסיון

אחר אינם אלא רצוני – רצון ה'.

#### מקווה שתכניסי אותי יותר לחייך

 ***אבא***